Melléklet a …/2025. (VIII. …) KKB határozathoz

PÁLYÁZATI KIÍRÁS
ÉRD MEGYEI JOGÚ VÁROS TEHETSÉGGONDOZÓ ÖSZTÖNDÍJÁRA

Az ösztöndíj célja

Érd Megyei Jogú Város Önkormányzat Közgyűlése a Tehetséggondozó Ösztöndíj alapításával lehetőséget és segítséget kíván biztosítani a tehetséges érdi tanulók számára az alap-, és középfokú oktatásban folytatott tanulmányaikhoz, remélve, hogy közülük sokan a város képzett szakembereivé válnak.

Jogosultsági feltételek

A Tehetséggondozó Ösztöndíj elnyerésének feltétele, hogy a pályázó nappali tagozaton, államilag elismert, Magyarország területén működő köznevelési intézményben
a)	alapfokú, illetve középfokú tanulmányokat folytat,
b)	Érd Megyei Jogú Város közigazgatási területén állandó lakóhellyel rendelkezik,
c)	tanulmányi eredménye a pályázat benyújtását megelőző tanévben kimagasló, de – a magatartás és a szorgalom értékelésének beszámítása nélkül – legalább a 4,7-es tanulmányi átlagot eléri. 

A Tehetséggondozó Ösztöndíj legkorábban a hatodik évfolyamtól pályázható.

A pályázat benyújtásának szabályai

Pályázni a Pályázati űrlap kitöltésével és az abban meghatározott kötelező mellékletek csatolásával lehet, melyek az alábbiak:

a) az előző két tanév végi tanulmányi eredmény igazolása (nevelési-oktatási intézmény által kiállított bizonyítványoknak az intézmény által hitelesített fénymásolata),
b) tanulmányi, műveltségi vagy szakmai versenyeredmények igazolása (ha van).

A benyújtás módja

A pályázatot a pályázó által aláírva, 1 példányban 
a)  zárt borítékban személyesen a Polgármesteri Hivatal Ügyfélszolgálatán (Polgárok Háza Érd, Alsó u. 3.) vagy ügyfélfogadási időben (hétfőn 13.00-17.30, valamint szerdán 8.00-12.00 és 13.00-16.30 között) a Humán-szolgáltatási Főosztályon (Érd, Budai út 8.), 
b)  postai úton a Polgármesteri Hivatal címére (2030 Érd, Alsó u. 1.),
c) elektronikus úton: E-papír szolgáltatással – https://epapir.gov.hu/ügyfélkapun (KAÜ) azonosítással 
 lehet benyújtani.

A postai úton benyújtott pályázat esetén a benyújtási határidőn a postára adás napját kell érteni. A borítékon fel kell tüntetni „Tehetséggondozó Ösztöndíj pályázat”.

A kötelező mellékletek hiánya, illetve a hiányosan kitöltött adatlap esetén a pályázat érvénytelen, utólagos hiánypótlásra nincs lehetőség.
Pályázati dokumentáció átvehető a Polgármesteri Hivatal Ügyfélszolgálatán, vagy letölthető a www.erd.hu honlapról a Pályázatok rovatból. 

A pályázat benyújtási határnapja a kiírásnak az önkormányzat honlapján történő megjelenését követő 30. nap.

A pályázatok elbírálása

A Tehetséggondozó Ösztöndíj odaítélésről a Köznevelési és Kulturális Bizottság dönt.

A pályázatok elbírálásának határideje a benyújtási határidő leteltétől számított 45. munkanap.

A határidőn túl benyújtott vagy formailag nem megfelelő pályázatok érvénytelenek, ezért azokat a Köznevelési és Kulturális Bizottság a bírálatból kizárja; minden határidőben benyújtott formailag megfelelő pályázatot pedig érdemben elbírál. 

A döntésre jogosult a pályázatok elbírálása során az alábbi szempontok és sorrend alapján dönt:
a)	a pályázó tanulmányi eredménye, 
b)	a vármegyei vagy annál magasabb szintű tanulmányi, műveltségi és szakmai versenyek eredménye – az előző tanévben elért nemzetközi- vagy országos tanulmányi (különösen az OKTV és a TUDOK) és művészeti versenyeken elért 1-10. helyezés, a vármegyei középiskolai tanulmányi versenyeken elért 1-3. helyezés.

A döntésre jogosult kimagasló versenyeredményt elért pályázó esetén eltekinthet a pályázók tanulmányi eredménye alapján felállított rangsortól.

A döntés ellen jogorvoslatnak helye nincs, a döntésről a pályázók írásban kapnak értesítést.

Az ösztöndíj összege és folyósítása

Az ösztöndíj havi összege – a tanév tíz hónapjára – legalább 5 000, legfeljebb 20 000 forint.

Az elnyert ösztöndíjat az önkormányzat havonta, pénzintézeti átutalással, a pályázatban megjelölt bankszámlára folyósítja azzal, hogy az első kifizetés az elbírálást követően, december hónapban, visszamenőleg történik.

Ha a tanulmányi jogviszony szorgalmi időben a tanulónak felróható módon megszűnik, azt köteles nyolc napon belül írásban a Polgármesteri Hivatal Humán-szolgáltatási Főosztálya felé jelezni. Ilyen esetben az ösztöndíjat  meg kell szüntetni, és a tanév során átutalt ösztöndíj arányos részét vissza kell fizetni.

A Tehetséggondozó Ösztöndíj megszüntetéséről a Köznevelési és Kulturális Bizottság dönt.

Egy pályázó egy tanévben vagy a Tehetséggondozó Ösztöndíjban vagy az Esélyteremtő Ösztöndíjban részesíthető. 

Az elnyert ösztöndíjat közvetlen adó- és TB járulékfizetési kötelezettség nem terheli, azonban az adóalapot növelő jövedelemnek számít ugyanúgy, mint az intézmények által adott szociális és tanulmányi ösztöndíjak.



Köznevelési és Kulturális Bizottság

PÁLYÁZATI ŰRLAP
TEHETSÉGGONDOZÓ ÖSZTÖNDÍJ PÁLYÁZAT
2025/2026. tanév

	A pályázó neve:

	Születési helye, ideje:

	Anyja neve:

	Oktatási azonosító száma:

	A pályázó (vagy törvényes képviselő) bankszámlájának adatai

	A számlatulajdonos neve:

	Számlavezető bank neve:
	

	Bankszámla száma:
	
	
	
	
	
	
	
	
	
-
	
	
	
	
	
	
	
	
	
-
	
	
	
	
	
	
	
	

	Állandó lakcím:
Helység:
Irányítószám:
	Levelezési cím:
Helység:
Irányítószám:

	Utca, házszám:

	Utca, házszám:

	Telefonszám:

	Telefonszám:

	E-mail cím:

	A nevelési- oktatási intézmény megnevezése:

Címe: 

	A pályázat rövid indoklása: 






	Előző tanévben részesült-e Tehetséggondozó Ösztöndíjban: igen / nem
(megfelelő válasz aláhúzandó)

	A pályázat kötelezően csatolandó mellékleteinek jegyzéke: 

	a) A két utolsó tanév végi eredmény igazolása (bizonyítvány másolat vagy nevelési-oktatási intézmény igazolása a tanulmányi eredményről)
	darab

	b) Tanulmányi, műveltségi vagy szakmai versenyeredmények igazolása (ha van)
	darab



Alulírott kijelentem, hogy az általam itt közölt adatok és megtett nyilatkozatok a valóságnak megfelelnek.

Tudomásul veszem, hogy a hiányosan kitöltött adatlap, illetve a mellékletek bármelyikének hiánya esetén a pályázat érvénytelen, a pályázat benyújtása után hiánypótlásra nincs lehetőség.

A pályázat benyújtásával hozzájárulok ahhoz, hogy a pályázati űrlapon rögzített személyes adataimat Érd Megyei Jogú Város Önkormányzata nyilvántartásba vegye és azokat a pályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje.

Hozzájárulok továbbá, hogy az adatkezelő a pályázatom elbírálása céljából a személyiadat- és lakcímnyilvántartás adatai köréből a lakcímadataimat kezelje. 

Dátum: 	



			
	kiskorú pályázó esetén a pályázó	pályázó
	törvényes képviselője

